*Утвърдил:*

*Людмила Василева ......................*

*Изпълнителен директор*

**ДО ВСИЧКИ ЗАИНТЕРЕСОВАНИТЕ ЛИЦА**

**От**

**„АВТОМАГИСТРАЛИ” ЕАД**

**бул. „Цар Борис III” №215, ет.4,**

**София 1618, имейл адрес,**

[**info@avtomagistrali.com**](mailto:info@avtomagistrali.com)

**ПОКАНА**

За участие в процедура с предмет:

**„Сключване на рамкови договори за изработка и доставка на пътни знаци за нуждите на „Автомагистрали“ ЕАД“**

**УВАЖАЕМИ ДАМИ И ГОСПОДА**,

Във връзка с избор на изпълнител за изработка и доставка на пътни знаци, тръби и крепежи за тях за нуждите на „Автомагистрали“ ЕАД, Ви каним да ни представите оферта за участие в поръчката, при условия, подробно описани в Документацията за участие и приложената към нея техническа спецификация.

1. **ОПИСАНИЕ НА ПРЕДМЕТА НА ПРОЦЕДУРАТА:**

Предметът на настоящата поръчка е *„Сключване на рамкови договори за изработка и доставка на пътни знаци за нуждите на „Автомагистрали“ ЕАД“*

1**.** Избраните участници следва да предоставят документи, удостоверяващи съответствието на пътните знаци с техническата спецификация и сертификати/декларации за произход и качество на доставените пътни знаци.

2. Пътните знаци, тръби и крепежи за тях следва да отговарят на всички приложими нормативни изисквания, като Наредба №18 за сигнализация на пътищата с пътни знаци, Наредба № 3 за временната организиция и безопасността на движението при извършване на строителни и монтажни работи по пътищата и улиците, Хармонизирани стандарти по EN-БДС, както и други приложими, като:

а.) Закон за движение по пътищата (обн.ДВ, бр.20 от 5 март 1999г., посл.изм.ДВ, бр.48 от 24 юни 2011г.);

б.) „Технически правила и изисквания за поддържане на пътища” на Национална агенция „Пътна инфраструктура”

в.) Нормативните актове, касаещи сигнализация на пътищата с пътни знаци, поддържане и текущ ремонт на пътищата, управление на строителните отпадъци и за влагане на рециклирани строителни материали, здравословни и безопасни условия на труд;

г.) Закон за пътищата;

д.) БДС 1517:2006 „Пътни знаци. Размери и шрифт” (одобрен от Български институт по стандартизация);

е.) „Наредба № 18 от 23 юли 2001г. за сигнализация на пътищата с пътни знаци” на МРРБ, изм. и доп.ДВ бр.35 от 15 май 2015 г.;

ж.) Наредба № РД-02-20-19 от 12 ноември 2012 г. за поддържане и текущ ремонт на пътищата;

з.) „Технически изисквания при изпълнение на пътни знаци и указателни табели от светлоотразителни материали” на Агенция „Пътна инфраструктура” от 2010 г.;

и.) Всички други нормативни документи, приложими за изпълнение на съответните дейности, предмет на обществената поръчка.

\*По отношение на посочените стандарти, спецификации, технически одобрения или други технически референции, Възложителят ще приеме за отговарящи на изискванията и техните еквиваленти.

**II. СКЛЮЧВАНЕ НА ДОГОВОР И ОПРЕДЕЛЯНЕ НА ИЗПЪЛНИТЕЛ**

**1.1.** Възложителят сключва рамкови договори с участниците, които отговарят на критерийте за подбор заложени от Възложителя.

**1.2.** Възложителят:

1. Отправя заявка/покана до всички страни с които има сключени рамкови договори.

2. В заявката/поканата се определя подходящ срок за представяне на оферти, като се вземе предвид предмета, обема и времето, необходимо за изпращане на офертите;

3. Определя за изпълнител участника, предложил най-добрата оферта, и най - добра търговска отстъпка.

**III. КОНКУРСНА ДОКУМЕНТАЦИЯ:**

Документацията за участие може да изтегли свободно от сайта на Автомагистрали“ ЕАД, раздел „Профил на купувача“.

Участниците могат да поискат писмено от Възложителя разяснения по условията за провеждане на процедурата до 2 (два) дни преди изтичане на срока за получаване на офертите на **e-mail:** [**info@avtomagistrali.com**](mailto:info@avtomagistrali.com)

**IV. СРОК И МЯСТО ЗА ПОДАВАНЕ НА ОФЕРТИТЕ:**

**Краен срок за подаване на офертите: 16.00 ч. на 15.07.2022 г., в деловодството на „Автомагистрали“ ЕАД, на адрес: София 1618, бул. „Цар Борис III” №215. Етаж 4.**

Оферти, подадени след изтичане на крайния срок не се приемат и се връщат незабавно на подателя.